Във връзка с постъпило уведомление с вх. № ОВОС-1575/01.06.2022г., допълнителна информация с вх. № ОВОС-1575-2/16.06.2022г. и вх. № ОВОС-1575-8/09.09.2022г. за инвестиционно предложение (ИП): „Обособяване на площадка за компостиране“ в поземлен имот с идентификатор: 72789.258.52 по кадастралната карта и кадастралните регистри на с. Тополово, Община Асеновград, област Пловдив и становище на БД ИБР с изх. №ПУ-01-672(1)/10.08.2022г., с възложител ППЗК «Тополовски проход»,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Така заявеното инвестиционно предложение попада в обхвата на т. 11, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000438 „Река Чинардере“.

Копие на писмото е изпратено до Община Асеновград, Кметство с. Тополово и БД ИБР-Пловдив.

Отговорено от РИОСВ-Пловдив на 17.10.2022г.